Ұйымдастырылған оқу қызметінің ашық көрсетілімінің

**ТЕХНОЛОГИЯЛЫҚ КАРТАСЫ**

«Нұр» II кіші тобы

Тәрбиеші

Садуакасова Жадыра Мұратқызы, II санатты

**Білім беру саласы:** «ШЫҒАРМАШЫЛЫҚ»

**Бөлімі:** Жапсыру

**Тақырыбы:** **«Кірпінің туған күніне сыйлық»**

**Педагогтың мақсаты:**. Педагогикалық процессті ересектердің балалармен бірлескен іс-әрекеті мен баланың өз бетінше еркін іс-әрекеті негізінде құру. Зейінді белсендіру, ынталандыру тәсілін енгізу арқылы балалардың жұмысқа қабілеттерін көтеру, баламен қарым-қатынаста және жұмыс істеуде баланың қызығушылығын және белсенділігін жоғарылату.

**Балалар үшін мақсат:** мәнерлі бейне мен жапсыру әрекеттерінің сюжетін құруда эстетикалық талғамын қалыптастыру.

**Міндеттері:**

**Дамытушылық:** көз мөлшерін, қолдың ұсақ моторикасын, бейнелі логикалық ойлауын, ақыл ойын, шығармашылық қабілеттерін дамыту.

**Білімділік:** табиғи материалдармен жұмыс істеу дағдыларына баулу, Үлгіге сүйене отырып дайын пішіндерден бейнелерді жапсыру әдістеріне үйрету.

**Тәрбиелік:** балалардың жағымды көңіл күйін тудыру, жасаған жұмысынан қуаныш алуға тәрбиелеу.

**Ұйымдастырылған оқу іс-әрекетінің түрі:** саяхат

**Құралдар мен көрнекіліктер:** табиғи материалдар: жармалар: тары, қарақұмық, дәндер, желім ПВА, түрлі түсті картон, құрғақ және дымқыл майлықтар, мақта таяқшалары, сауысқанның суреті, кірпі кейіпкері, орман бейнесі, жапырақтар, алмалар.

**Сөздік жұмысы:** тікенекті- инесі көп, қолға ұстаса кіріп кетеді.

**Билингвальдік компонент**: сәлеметсіз бе-здравствуйте-hello, сау болыңыз- досвидание- good bye, кірпі-ёж-hedgehog, туған күніңмен-с днем рождением-happy birthday

**Алдын ала жүргізілген жұмыстар:** тақпақ жаттау, күз мезгілі туралы әңгімелесу.

|  |  |  |
| --- | --- | --- |
| **Іс-әрекет** **кезеңдері** | **Тәрбиешінің****іс-әрекеттері** | **Балалардың****іс-әрекеттері** |
| **Мотивациялық-****қозғаушылық** | **Ұйымдастыру кезеңі**Амандасу рәсімі: Амансың ба, Алтын күн?Амансың ба, Көк аспан?Амансың ба, Жер Ана?Амансың ба, жан досым? Сауысқанға назар аудару.-Сауысқан ұшып келіпті, оның тұмсығында шақыру билеті бар екен. Бұл ненің суреті?-Кірпі қандай?-Ол қайда өмір сүреді?Ойын: Ол нені ұнатады екен соны біз қазір мына қыстырғыштармен кірпінің денесіне қыстырайық. | Балалар мәтін бойынша сөздерді қайталап, бір бірімен амандасады.Балалар сауысқанға назар аударады.-Кірпінің суреті.-Кірпі тікенді, инесі көп.Балалар кірпінің нені ұнататынын айтып қыстырғыштарды кірпінің денесіне қыстырады. |
| **Ұйымдастыру –****іздестіру** | -Балалар, енді билетті ашып көрейік. Кірпінің туған күні екен, соған сендерді шақырыпты. Барамыз ба? Балалар кірпі орманда тұрады ғой, бір бірімізден қалып қоймайық. Денсаулық жолынан өту.-Балалар орманға келдік? Жел соғып кетті ғой. Олай болса желмен бірге бізде қозғалып алайық.*«Жел соғады»**Жел соғады бетіме,**Ағаштар да желпуде* *Жел тына қалғанда,**Ағаштар биік болып өседі.* Жел де басылды, енді отырып дем алып алайық.-Балалар, қазір жылдың қай мезгілі?-Күз мезгілінің ерекшеліктерін айтыңдаршы?-Күз мезгілінде жапырақтар қандай болады?-Кім жапырақтар туралы тақпақ айтады.-Балалар, кірпінің туған күніне сыйлық алмадық қой. Туған күнге сыйлықсыз барғанымыз ұят болады. Енді не істесек екен? -Менде бір ой бар, тыңдаңдаршы. Біз өз қолымызбен сыйлық жасайық. Кірпіге саңырауқұлақтың картинасын жасап берейік, ол саңырауқұлақты жақсы көреді ғой. Кірпі қуанып қалады. Балаларды жұмыс үстеліне шақыру.Жұмыс барысын түсіндіру.-Жұмысты бастамас бұрын қолымызды жұмысқа дайындап алайық. Массаж жаттығу жасау.*«Кірпі»**Тұмсығында түймесі,**Деп тұрғандай тимеші.**Азулыдан сақтайтын,**Кірпінің көп инесі.**Өзін қорғай алады,**Домалана қалады.*-Енді жұмысқа кірісейік. Саңырауқұлақ екі бөліктен тұрады- басы және аяғы.-Картондардан таңдап алыңдар.-Саңырауқұлқтың басына желімді жағамыз, қарақұмықты себеміз. -Саңырауқұлақтың аяғына желімді жағамыз, тарына себеміз. Үстінен құрғақ майлықпен басамыз. Картонды көтеріп сілку.Құрғақ майлықпен басамыз. Картонды көтеріп сілку.-Енді алдымыздағы кез келген табиғи заттермен картинамызды өз ойларыңша әсемдейік.Балалардың ұқыпты жұмыс жасауын қадағалау.Жұмысты аяқтау.Кірпі келеді. Кіріпіні ортаға алып туған күнімен құттықтайды.  | Балалар қуана келіседі.Денсаулық жолынан өтеді.Балалар орындарында тұрып, бірге қайталайды, қимылмен көрсетеді.*Екі қолмен беттеріне желдетеді.**Екі қолдарын жоғары көтеріп шайқау.**Тізе бүгіп отырады.**Орнында қолдарын жоғары созып тұрады.*Балалар жерге отырады.-Күз мезгілі-Күз мезгілінде жапырақтар сарғайып түседі, жаңбыр жауады, адамдар жылы киінеді, құстар жылы жаққа ұшып кетеді. Күн суытады.Қызыл, сары, жасыл түсті.- *Алтын сары, қызыл, көк...Алуан-алуан жапырақКүзгі бақта күлімдеп,Көз тартады атырап. - Ой, алақай, тамаша!**Шашу шашып, жапырақ,**Бақтын іші алаша,**Аунар ма еді жатып ап.*Балалар өз ойларын айтады.Балалар тәрбиешімен келіседі.Балалар үстелге келіп отырады.Балалар қолдарына емен жаңғағын алып, саусақтарымен, алақандарымен домалатып алады.Мәтінді бірге қайталайды.Картондардан таңдап алады.Балалардың жұмыс барысы.Желімді ұқыпты жағып, жұмысты орындайды. Құрғақ майлықты қолданады.Кез келген табиғи заттермен картинаны өз ойларынша әсемдейді. Ұқыпты жұмыс жасайды. Балалар жұмыстарын аяқтайды, жұмыс орындарын, заттарын жинайды.Балалар кірпімен амандасады. -Туған күніңмен-с днем рождением-happy birthday  |
| **Рефлексивті - түзетушілік** | Сыйлықтарын сыйлату.-Рахмет, балалар, өте әдемі екен, мынаны кім жасады? Қалай жасадыңдар? Не қолдандыңдар?-Балалар кірпіге арнап, ән айтып берейік, көңілі көтеріліп қалсын. *Ән «Бала,бала,балақан».*-Рахмет, балалар сендерге, менің туған күнім сондай керемет өтті. Мынау менің туған күнімнен ауыз тиіңдер. Бұл менің сүйікті алмаларым. Қазір апайларың топтарыңа барып, жуып, бөліп береді.Кірпі қоштасады. | Балалар кірпіге сыйлықтарын сыйлайды.Балалар қалай жасағандарын айтып береді.Балалар қолдарына жапырақтар ұстап, би қимылын жасайды.Балалар кірпіні тыңдап, қуанады.Сау болыңыз- досвидание- good bye |
| **Күтілетін нәтиже:*****Педагог үшін:***Ұйымдастырылған іс-әрекетті жүргізу барысында балаларды зеріктіріп, қызығушылығы мен белсенділігін төмендетіп алмас үшін жұмыстарды түрлендіріп, сөйлеу кезінде балаға түсінікті, көркем тілмен жеткізе білу***Балалар үшін:*****Нені білу керек:** күз мезігілі туралы толық мағлұмат;**Нені игереді:** табиғи материалдармен жұмыс істеуді, өзбеттерінше таңдау жасауды, үлгіге сүйене отырып дайын пішіндерден бейнелерді жапсыруды; **Нені біледі:**  сұрақтарға толық жауап беруді, ұқыпты, таза жұмыс жасауды. |